Notum sit omnibus hominibus tam presentibus quam futuris, quod ego Salicherius qualiscumque miles, dono Deo et sancto Marcello martiri unum mansum terre, cum omnibus appenditiis suis, que est in villa que vocatur Silviniaca et hominem qui mansum tenet, laudo supradicto martiri, quandiu mansum tenere voluerit teneat, qui liber est. Insuper dono sepedicto martiri unam portionem terre et unum servum nomine Ebrardum, pro remedio anime fratris mei Arleii, laudantibus aliis fratribus meis, Airardo atque Oddone, cum aliis testibus qui ibi adfuerunt: Bonefacio, milite; Humberto, milite; Bertranno de Oratorio; Letbaldo de Castenedo; Guidone Castenedo.